לוקליזציה היא תהליך ההתאמה של מוצר או תוכן מסוים לחברה שונה מזו שבה הוא פותח, נוצר או נכתב לראשונה. מטרת התהליך היא להרחיב ולהתאים את התוכן לקהלים רחבים יותר, תוך התחשבות במאפיינים הייחודיים של אוכלוסיית היעד.
דוגמה מובהקת ללוקליזציה היא תרגום הוראות שימוש או הוראות יצרן משפה אחת לאחרת, כך שיהיו מותאמים על כל ההיבטים שלהם, כולל- התאמה לכללים, לחוקים ולנורמות של החברה שאליה המוצר נועד להגיע. מעבר לתרגום השפה כפי שהיא, תהליך הלוקליזציה יעשה שימוש בביטויים ובמושגים שרלוונטיים לתרבות היעד.
אסטרטגיית התוכן תהיה אחרת עבור כל תוכן, ועבור כל מדינת יעד. אם מדובר באתר מכירות או באפליקציה, האסטרטגייה תטפל בעימוד, בכפתורים ואפילו בצבעים ובסגנון הפונטים. בשל ההבדל בין מדינות יעד - יכול להיות שבחברה מסוימת יתאים משלב לשוני דיבורי, ואילו בחברה או בתרבות אחרת מקובל יהיה לכתוב בשפה קצת יותר פורמלית.
כך למשל, לוקליזציה לעולם המשחקים מאפשרת ליצרן משחקי מחשב סיני להתאים את התלבושות, השפה, התנועות והנורמות של משחק המחשב כך שיוכל להתאים למדינות שונות עם תרבויות שונות. כך יוכלו המשתמשים ליהנות מהמשחקים כאילו נוצרו במדינתם. כפי שאפשר להבין, לוקליזציה אינה רק תרגום- אלא גם התאמת מוצר קיים לשוק חדש. כדי להימנע מטעויות ולהגיע לתוצאות מיטביות, כדאי להיעזר במי שמבין בתחום ומכיר את הניואנסים. לחבר תרגומים יש אנשי מקצוע וטכנולוגיות מתקדמות שמבטיחים התאמה מיטבית לתרבות ולשפת היעד.